Държавен вестник, бр. 41, 2009 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  41
2. придобиване, поддръжка и ремонт на дъл-
готрайни материални активи—до 30 на сто;
3. осъществяване на програми за обучение
на служителите на Изпълнителна агенция “Ме-
дицински инспекторат”;
4. допълнително материално стимулиране и
обучение на служителите от Изпълнителна аген-
ция “Медицински инспекторат”—в размер до
30 на сто при условия и по ред, определен с
правилника по чл. 116а, ал. 3.”
§ 46. В чл. 120 се правят следните изме-
нения:
1. В ал. 3 думите “в случаите, когато в тях не
са открити дентални кабинети” се заличават.
2. В ал. 6 думите “съответния РЦЗ” се заме-
нят със “съответната РИОКОЗ”.
§ 47. В глава четвърта, раздел I се създава
чл. 125а:
“Чл. 125а. (1) Медицинските специалисти
са длъжни да уведомят дирекция “Социално
подпомагане” по местонахождението на ле-
чебното заведение за всяко дете, родено в ле-
чебното заведение, за което е налице риск от
изоставяне, включително при липса на доку-
мент за самоличност на майката при ражда-
нето на детето, при самотна майка, при мно-
годетна майка, при майка със сериозни или
множество заболявания.
(2) Медицинските специалисти, работещи в
лечебните заведения или в здравните кабине-
ти, са длъжни да уведомят органите на Минис-
терството на вътрешните работи и дирекция
“Социално подпомагане” за всяко дете, постъ-
пило в лечебното заведение или посетило здрав-
ния кабинет, което е жертва на насилие.”
§ 48. В чл. 131, ал. 1 след думите “от минис-
търа на здравеопазването” се добавя “или от
оправомощен от него заместник-министър”.
§ 49. Създава се чл. 147а:
“Чл. 147а. (1) Министерството на здраве-
опазването създава и поддържа Национален слу-
жебен регистър на лица с психични разстрой-
ства. Редът и условията на водене и ползване на
данни от регистъра се определят с наредба на
министъра на здравеопазването.
(2) Редът и условията за служебен обмен на
информация за лицата с психични разстройст-
ва, кандидатстващи за работа с общоопасни
средства, се определят с наредба на министъра
на здравеопазването съгласувано с министъра
на вътрешните работи при спазване на изиск-
ванията за конфиденциалност.”
§ 50. В чл. 175, ал. 2 след думата “бакалавър”
се добавя “по чл. 42, ал. 1, т. 1, буква “б” от За-
кона за висшето образование”.
§ 51. В чл. 181, ал. 1 думите “основните и
профилните специалности” се заменят със “спе-
циалностите”.
§ 52. В чл. 183, ал. 1 думата “Стоматология”
се заменя с “Дентална медицина”.
§ 53. В чл. 185, ал. 1 думата “Стоматология”
се заменя с “Дентална медицина”.
§ 54. Член 191 се отменя.
§ 55. В чл. 205 се правят следните изменения
и допълнения:
1. В ал. 1:
а) създава се нова т. 2:
“2. при установяване на вредно въздействие
върху здравето на изследваното лице;”;
б) досегашните т. 2 и 3 стават съответно
т. 3 и 4.
2. Създава се ал. 3:
“(3) В случаите по ал. 1, т. 2 медицинското
научно изследване се прекратява със заповед
на директора на РЦЗ при условия и по ред, оп-
ределени с наредбата по чл. 206.”
§ 56. В чл. 218 се правят следните изменения
и допълнения:
1. Създава се нова ал. 2:
“(2) Ако нарушението по ал. 1 е извършено
от едноличен търговец, имуществената санк-
ция е от 300 до 500 лв., а при повторно наруше-
ние—от 500 до 1500 лв.”
2. Досегашните ал. 2, 3, 4, 5, 6 и 7 стават съ-
ответно ал. 3, 4, 5, 6, 7 и 8.
§ 57. Създава се чл. 221а:
“Чл. 221а. Медицински специалист, който не
изпълни задължение по чл. 125а, се наказва с
глоба от 300 до 1000 лв., а при повторно наруше-
ние—с лишаване от правото да упражнява ме-
дицинска професия за срок от 6 месеца до една
година.”
§ 58. В чл. 222 се създава ал. 4:
“(4) Национален или републикански консул-
тант, който откаже да изпълни или умишлено
не изпълни възложено му задължение, се на-
казва с глоба от 1000 до 3000 лв., а при повторно
нарушение—от 3000 лв. до 5000 лв.”
§ 59. Създават се чл. 228а и 228б:
“Чл. 228а. (1) На лечебно заведение, което
наруши реда за разходване на средствата, пре-
доставени му от републиканския бюджет по реда
на чл. 82, се налага имуществена санкция в раз-
мер от 5000 до 15 000 лв., а при повторно нару-
шение—от 15 000 до 25 000 лв.
(2) На лечебно заведение, което наруши реда
за предписване и отпускане на лекарствени
продукти, закупени със средства от републикан-
ския бюджет по реда на чл. 82, се налага иму-
ществена санкция в размер от 3000 до 10 000 лв.,
а при повторно нарушение—от 10 000 до
20 000 лв.
Чл. 228б. Длъжностно лице, което не окаже
съдействие на служителите от Изпълнителна
агенция “Медицински инспекторат” при осъ-
ществяване на техните правомощия, се наказва
с глоба от 1000 до 3000 лв., а при повторно на-
рушение—от 4000 до 8000 лв.”
§ 60. В чл. 229, ал. 1 числото “228” се заменя
с “228б”, числото “200” се заменя със “100” и
числото “1000” се заменя с “500”.